11/06/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Relación definitiva de persoas admitidas e excluídas ao proceso selectivo de ingreso ao Corpo de Axudante de arquivo e biblioteca (A2)

Por Resolución núm.24805/2021 do 7 de xuño de 2021, que se transcribe a continuación, o Presidente da Deputación Provincial da Coruña, D. Johan Camilo Ardions Brouwer, aproba a relación definitiva de persoas admitidas e excluídas ao proceso selectivo de ingreso ao corpo de axudante de arquivo e biblioteca (A2), nomea o tribunal cualificador e anuncia data, hora e lugar de realización do primeiro exercicio da fase de oposición. “Rematado o prazo de presentación de reclamacións á relación provisional de persoas admitidas e excluídas para participar no proceso selectivo para prover sete (7) prazas de axudante de arquivo e biblioteca correspondentes á oferta de emprego público do ano 2019 (escala de administración especial, subescala técnica, clase técnicos de grao medio), convocado por Resolución da Presidencia núm.2166/2021 do 25/01/2021(BOE núm.34 do 09/02/2021), de conformidade co disposto na base sexta das Bases Xerais reguladoras dos procesos selectivos correspondentes á oferta de emprego público do ano 2018 (ampliación), 2019 e 2020, Primeiro.- Aprobar a relación definitiva de persoas admitidas e excluídas ao proceso selectivo. Segundo.- Nomear ao tribunal cualificador do proceso selectivo, que terá a seguinte composición: Terceiro.- A realización do primeiro exercicio terá lugar o día 28 de xuño no IES Rafael Puga Ramón (no acceso pola Avda. Enrique Salgado Torres 15008 A Coruña). Para evitar aglomeracións, os candidatos deberán presentarse de forma escalonada por quendas, comezando por aqueles cuxo primeiro apelido inicie pola letra “S”, segundo o establecido na Resolución do 30 de xaneiro de 2020 da Consellería de Facenda pola que se fai público o resultado do sorteo ao que se refire o Regulamento de selección de persoal da administración da Comunidade Autónoma de Galicia, como se indica de seguido: - As persoas opositoras acudiran á entrada do centro como moito 5 minutos antes da súa presentación pola quenda que lle corresponda, para evitar as aglomeracións. - Na entrada do centro realizarase control de temperatura. Se a persoa aspirante presenta unha temperatura superior aos 37.5ºC, terá que dirixirse ao espazo especialmente destinado para persoas sospeitosas de ser positivas de COVID-19. No caso de ser necesario destinar a alguna persoa opositora á sala de illamento, ésta deberá usar en todo momento máscara cirúrxica (se non dispón dela o persoal da deputación proporcionaralle unha) e sentarse no posto que se lle indique. - As persoas aspirantes ás que se lles diagnosticou COVID-19 e que non finalizasen o período de illamento ou os que se atopen en período de corentena domiciliaria por ter contacto estreito con algunha persoa con síntomas ou diagnosticada da COVID-19 nos últimos 14 días anteriores á data da realización da proba non poderán acceder ao lugar do exame. En cumprimento do principio de igualdade nos procesos selectivos, ás persoas que se atopen nesta situación realizaráselles unha segunda e única convocatoria, en data que non altere o desenvolvemento normal do proceso. Para iso, deberán dirixir ao correo electrónico recursos. humanos. planificacion@dacoruna. gal a correspondente solicitude. A dita solicitude deberá estar acreditada polo facultativo correspondente para poder ser considerada. O tribunal poñerase en contacto con estes aspirantes para a realización doutra proba. - As persoas aspirantes deberán acudir provistas de máscara tipo hixiénica, cirúrxica ou FFP2 sen filtro de exhalación. O uso da máscara será obrigatorio durante todo o proceso e esta deberá cubrir boca e nariz. Se alguén non a leva de xeito correcto, será advertido polos membros do tribunal ou persoal de apoio; en caso de reiterados incumprimentos sobre o uso correcto da máscara, o tribunal poderá acudir a expulsión da persoa aspirante. No caso de que alguna das persoas aspirantes non poida utilizar a máscara por motivos médicos debidamente xustificados, o tribunal poderá pedirlle que realice o exame nunha dependencia a parte. Aquelas persoas que por prescripción médica teñan exceptuado o uso obrigatorio da máscara deberán achegar ao Servizo de Planificación e Xestión de Recursos Humanos, a través do correo electrónico recursos. humanos. planificacion@dacoruna. gal, dentro dos 5 días inmediatamente anteriores á data da celebración, o xustificante médico da excepción do uso. De non facelo, non poderán acceder ao recinto do exame sen a máscara. - En todo momento deberá gardarse a distancia mínima de seguridade, debendo esperar no lugar que corresponda (interior ou exterior) cando sexa necesario. - Unha vez diante do centro as persoas aspirantes terán a man o seu DNI. - As persoas aspirantes deberán acudir soas, non se permite a presenza de acompañantes (salvo casos debidamente xustificados). - Debe evitarse tocar elementos de uso común: botóns, manillas de apertura de portas, pasamáns, etc. - Prohíbese o consumo de alimentos así como a súa manipulación dentro do recinto (salvo casos debidamente xustificados). - As persoas aspirantes acudirán á proba provistos de bolígrafo (azul ou negro) co fin de evitar no posible compartir material. - A recollida do exame realizarase directamente no posto da persoa opositora. - A saída da zona de exame deberá facerse de maneira ordenada, respectando as normas de distanciamento de 1.5m. Unha vez fóra, lémbraselles a obrigación de respectar as normas e a conveniencia de seguir as recomendacións establecidas polas autoridades sanitarias, evitando grupos ou aglomeracións. As persoas aspirantes non se deterán a conversar, abandonando as instalacións o máis pronto posible. - No caso de que alguna das persoas aspirantes teña coñecemento de ser positivo en COVID-19 nos 4 días posteriores á realización da proba ou presentara síntomas compatibles coa COVID-19, dará aviso ao Servizo de Planificación e Xestión de Recursos Humanos desta Deputación provincial mediante un correo electrónico a recursos. humanos. planificacion@dacoruna. gal. A Deputación valorará a necesidade de contactar coas persoas máis próximas ao caso durante a realización da proba selectiva. A presente resolución, que pon fin á vía administrativa, é susceptible de interposición de recurso potestativo de reposición ante o Presidente desta Deputación, no prazo dun mes a contar desde a publicación desta resolución, de acordo co establecido na Lei 39/2015, do 1 de outubro, do procedemento administrativo común das administracións públicas; ou directamente de recurso contencioso-administrativo no prazo de dous meses ante o Xulgado do Contencioso Aministrativo da Coruña, de acordo coa Lei 29/1998 reguladora da xurisdición contencioso-administrativa. Todo isto sen prexuízo de calquera outro que estime procedente. A Coruña, 8 de xuño de 2021 O PRESIDENTE O SECRETARIO, PDFR 26013/2019 DO 29/07/2019 O DEPUTADO, Antonio Leira Piñeiro José Luis Almau Supervía